Document ID: 31993R0784

ΚΑΝΟΝΙΣΜΟΣ (ΕΟΚ) αριθ. 784/93 ΤΗΣ ΕΠΙΤΡΟΠΗΣ της 31ης Μαρτίου 1993 περί τροποποιήσεως του κανονισμού (ΕΟΚ) αριθ. 3824/92 για την τροποποίηση των σταθερών τιμών και των ποσών που καθορίζονται σε Ecu συνεπεία της νομισματικής επανευθυγράμμισης του Σεπτεμβρίου και Νοεμβρίου 1992
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (1), και ιδίως το άρθρο 12 και το άρθρο 13 παράγραφος 1,
Εκτιμώντας:
ότι στο άρθρο 1 του κανονισμού (ΕΟΚ) αριθ. 3820/92 της Επιτροπής της 28ης Δεκεμβρίου 1992 περί μεταβατικών μέτρων για την εφαρμογή των αγρονομισματικών διατάξεων που προβλέπονται από τον κανονισμό (ΕΟΚ) αριθ. 3813/92 του Συμβουλίου (2) καθορίζεται η αντιστοιχία μεταξύ των διατάξεων του αγρονομισματικού καθεστώτος που εφαρμόζεται από την 1η Ιανουαρίου 1993 και εκείνου που εφαρμοζόταν προηγουμένως-
ότι στον κανονισμό (ΕΟΚ) αριθ. 3824/92 της Επιτροπής (3) καθορίζεται ο κατάλογος των τιμών και των ποσών που θα προσαρμοστούν σε Ecu λόγω των νομισματικών επανευθυγραμμίσεων του 1992- ότι πρέπει συνεπώς να προσαρμοστεί το κείμενο για να ληφθεί υπόψη η επανευθυγράμμιση που επήλθε στις 30 Ιανουαρίου 1993 και ο συντελεστής μειώσεως των γεωργικών τιμών που καθορίστηκαν από τον κανονισμό (ΕΟΚ) αριθ. 537/93 της Επιτροπής (4)-
ότι μετά από μεταγενέστερη εξέταση του κανονισμού (ΕΟΚ) αριθ. 3824/92 διαπιστώθηκε παράληψη στον τομέα του καπνού-
ότι οι σχετικές επιτροπές διαχείρισης δεν διατύπωσαν γνώμη εντός της προθεσμίας που είχε καθοριστεί από τον πρόεδρό τους,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3824/92 τροποποιείται ως εξής:
1. ο τίτλος αντικαθίσταται από το ακόλουθο κείμενο:
"για καθορισμό των οριζομένων σε Ecu τιμών και ποσών που πρέπει να τροποποιηθούν λόγω των νομισματικών επανευθυγραμμίσεων"-
2. στο άρθρο 1, οι όροι "άρθρο 2 του κανονισμού (ΕΟΚ) αριθ. 3387/92" αντικαθίστανται από τους όρους "άρθρο 1 του κανονισμού (ΕΟΚ) αριθ. 537/93"-
3. στο άρθρο 3 προστίθεται το ακόλουθο νέο εδάφιο:
"Όσον αφορά τα προϊόντα των τομέων του αιγοπροβείου κρέατος, των προϊόντων της αλιείας, τις τομάτες, τα αγγούρια, τα κολοκυθάκια και τις μελιτζάνες, εφαρμόζονται από την αρχή της περιόδου εμπορίας 1994/95."-
4. στο παράρτημα, στήλη "7. Άλλα φυτικά προϊόντα", στον τομέα του καπνού προστίθεται το εξής σημείο 7.6α:
"7.6α. Συμπληρωματική πριμοδότηση και συμπληρωματικά ποσά που αναφέρονται στο άρθρο 3 του κανονισμού (ΕΟΚ) αριθ. 2075/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα του ακατέργαστου καπνού (ΕΕ αριθ. L 215 της 30. 7. 1992, σ. 70)."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Μαρτίου 1993.

Labels: 17
6